5.9.2014 Den Europæiske Unions Tidende L 265/3 KOMMISSIONENS GENNEMFØRELSESFORORDNING (EU) Nr. 945/2014 af 4. september 2014 om gennemførelsesmæssige tekniske standarder for relevante tilstrækkeligt diversificerede indeks i overensstemmelse med Europa-Parlamentets og Rådets forordning (EU) nr. 575/2013 (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (), særlig artikel 344, stk. 1, tredje afsnit, og ud fra følgende betragtninger: (1) — Ihenhold til artikel 344, stk. 4, i forordning (EU) nr. 575/2013 kan der ses bort fra den specifikke risiko ved en aktieindeksfuture, der ville blive behandlet som en individuel aktie i overensstemmelse med nævnte artikel, hvis det pågældende aktieindeks er børshandlet og repræsenterer et relevant tilstrækkeligt diversificeret indeks. 2) Hvis en børshandlet aktieindeksfuture er tilstrækkeligt diversificeret, kan det antages, at et sådant aktieindeks ikke udgør nogen specifik risiko. Dette anses for at være tilfældet, hvis indekset indeholder mindst 20 aktier, ingen af de omfattede enheder repræsenterer mere end 25 % af det samlede indeks, og 10 % af de største aktier (hvor antallet af aktier rundes op til nærmeste heltal) repræsenterer mindre end 60 % af det samlede indeks. Derudover skal indekset omfatte aktier fra mindst et nationalt marked, og de skal omfatte aktier fra mindst fire af følgende erhvervsgrene: olie og gas, råvarer, industrivarer, forbrugsvarer, sundhedspleje, forbrugertjenesteydelser, telekom- munikation, forsyningsvirksomheder, den finansielle sektor og teknologi. (3) — Da artikel 344, stk. 4, i forordning (EU) nr. 575/2013 omhandler »relevante« egnede indeks, er kun de aktiein- deks, der er relevante for finansielle institutter i Unionen, blevet vurderet på grundlag af kriterierne for identifice- ring af egnede aktieindeks. (4) — Denne forordning er baseret på det udkast til gennemførelsesmæssige tekniske standarder, som Den Europæiske Banktilsynsmyndighed har forelagt Kommissionen. (5) — Den Europæiske Banktilsynsmyndighed har afholdt åbne offentlige høringer om udkastet til gennemførelsesmæs- sige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold til artikel 37 i Europa-Parlamentets og Rådets forordning (EU) nr. 1093/2010 ) — VEDTAGET DENNE FORORDNING: Artikel 1 Aktieindeks med henblik på artikel 344 i forordning (EU) nr. 575/2013 Listen over aktieindeks, for hvilke den fremgangsmåde, der er fastsat i artikel 344, stk. 4, andet punktum, i forordning (EU) nr. 575/2013, kan anvendes, er anført i bilaget. () EUTL 176 af 27.6.2013,s. 1. () EUTL 331 af 15.12.2010, s. 12.